EkBass/fiwiki-20250220-pages-articles huggingface dataset:
Dropbox

Dropbox on Dropbox, Inc. -yhtiön ylläpitämä tiedostojen tallennus- ja synkronointipalvelu. Se on pilvitallennuspalvelu, joka mahdollistaa tiedostojen synkronoinnin useiden eri laitteiden välillä. Tiedostoja on myös helppo jakaa muiden kanssa. Muita samankaltaisia palveluita ovat esimerkiksi Googlen Google Drive, SygarSync, TeamDrive, Box, OneDrive ja Ubuntu One. Dropbox on kehitetty Python-ohjelmointikielellä. == Käyttö == Dropbox-ohjelma on saatavilla Windowsille, OS X:lle ja Linuxille sekä monille mobiilialustoille, kuten Android, Windows Phone, iOS ja BlackBerry. Dropboxista on saatavilla sekä maksuton että maksullinen versio. Maksuttomassa versiossa käyttäjä saa ensin tallennustilaa käyttöön 2 Gt, suorittamalla ”Getting Started” -osion tutustumistehtävät 48 Gt lisääDropbox: Getting Started Viitattu: 14.5.2014 ja kalleimmassa maksullisissa 1 Tt tai niin paljon kuin käyttäjä tarvitsee. Data tallennetaan käyttäen 256-bittistä AES-salausta ja tiedonsiirrossa käytetään SSL-salausta. == Vastaanotto == Dropbox on saanut hyviä arvosteluja helppokäyttöisyydestään The Economist-, PC Magazine- ja The New York Times -lehdissä Dropboxin tarjoama ilmainen kaksi gigatavua on melko vähän verrattuna moniin pilvipalveluihin. == Lähteet == == Aiheesta muualla == * Dropbox Luokka:Windows-ohjelmat Luokka:Linux-ohjelmat Luokka:Mac OS -ohjelmat Luokka:Yhdysvaltalaiset tietotekniikkayhtiöt Luokka:Seulonnan keskeiset artikkelit Luokka:Pilvisovellukset Luokka:Android-sovellukset Luokka:Windows Phone -sovellukset Luokka:IOS-sovellukset Luokka:BlackBerry- sovellukset Luokka:Vuoden 2008 ohjelmistot
Unelmana koripallo

Unelmana koripallo (Hoop Dreams) on yhdysvaltalainen dokumenttielokuva, joka sai ensi-iltansa vuonna 1994. Elokuvaa on levitetty videolla myös nimellä Korisunelmia.. Viitattu 17.6.2011. Elokuva kertoo kahdesta mustaihoisesta amerikkalaispojasta, joiden tavoitteena on tulla koripalloammattilaisiksi. Dokumenttia varten kuvattiin viiden vuoden aikana 250 tuntia aineistoa, josta elokuva koostettiin. Washington Post kutsui sitä kaikkien aikojen vahvimmaksi urheiluelokuvaksi. Elokuvan aiheena ei kuitenkaan ole pelkkä urheilu, vaan se kuvaa laajemminkin amerikkalaista elämää. Chicago Sun-Times kuvaili elokuvaa 1990-luvun parhaaksi. Elokuva on saanut useita palkintoja. Sports Illustrated -lehti nimesi dokumentin vuonna 2003 kaikkien aikojen neljänneksi parhaaksi urheiluelokuvaksi. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Vuoden 1994 dokumenttielokuvat Luokka:Koripalloelokuvat Luokka:Yhdysvaltalaiset dokumenttielokuvat
Onnenpekkoja ja laiskajaakkoja

__NOTOC__ Onnenpekkoja ja laiskajaakkoja on Pekka Myllykoski ja Jytäjemmarit -yhtyeen live-albumi, mikä julkaistiin vuonna 2010. Kyseessä oleva keikka taltioitiin vuonna 2002 Tampereen Ravintola Teerenpelissä stereoparilla minidiskille. Levystä tehtiin vain 100 kappaleen rajoitettu painos, ja ne jaettiin Mihis me jäätiinkään? – Ison Kirjan Poika -kirjan sadalle ensimmäiselle ennakkotilaajalle. Yhtyeen nimi ei vielä tuolloin ollut Jytäjemmarit vaan olutpullon etiketistä keksitty Hoppy Flavour ("humalainen maku"). == Kappaleet == # (Kari Peitsamo) # (Russell, suom.san. Myllykoski) # (Young, suom.san. Myllykoski) # (Peitsamo) # (Hunter, suom.san. Myllykoski) # (Bourgoin, suom.san. Myllykoski) # (Kristofferson, suom.san. Myllykoski) # (Axton, suom.san. Myllykoski) == Kokoonpano == * Pekka Myllykoski – laulu * Marko Aho – kitara, laulu * Antero Gustafsson – kitara, laulu == Triviaa == * Kun mä kömmin vinniin -kappaleen väliosassa yhtye soittaa Jumala-bluesin, mikä kuullaan myöhemmin studioversiona albumilla Viimeinen boheemi (2009). * Yhtye oli ollut aikaisemmalta nimeltään The Additional Musicians, ja piti tämän yhden keikan ajan nimeä Hoppy Flavour. Myöhemmin nimi vakiintui Jytäjemmareiksi, ja ensimmäinen julkaisu oli Viekää minut baariin taas... -albumi vuodelta 2004. == Lähteet == == Aiheesta muualla == * Levyn taustatarinaa yhtyeen kotisivuilla Luokka:Vuoden 2010 konserttitallenteet Luokka:Jytäjemmareiden albumit
Pettävä varjo (elokuvasarja)

Pettävä varjo on yhdysvaltalainen rikos-/komediaelokuvasarja. Sarjan ensimmäinen osa sai ensi-iltansa vuonna 1934 ja viimeisin vuonna 1947. Sarjan neljä ensimmäistä elokuvaa on ohjannut W. S. Van Dyke, viidennen Richard Thorpe ja kuudennen Edward Buzzell. Käsikirjoituksen elokuvaan on laatinut kolmessa ensimmäisessä osassa Albert Hackett ja Frances Goodrich. Neljänteen käsikirjoituksen laativat Irving Brecher ja Harry Kurnitz, viidenteen Robert Riskin ja Dwight Taylor ja kuudenteen Steve Fisher ja Nat Perrin. Hunt Stromberg tuotti neljä ensimmäistä elokuvaa, Everett Riskin viidennen ja Nat Perrin kuudennen. Sarjan kaikissa elokuvissa pääosissa nähdään William Powell (Nick Charles) ja Myrna Loy (Nora Charles). Muita sarjan tärkeitä näyttelijöitä ovat Maureen O'Sullivan, Edward Ellis, James Stewart, C. Aubrey Smith, Donna Reed, Barry Nelson, Gloria DeHaven, Keenan Wynn ja Dean Stockwell. Skippy-koirallakin on iso rooli Astana. Pettävä varjo -sarjan ensimmäinen elokuva Pettävä varjo julkaistiin 23. toukokuuta vuonna 1934 ja on sarjan eniten tuottanut elokuva. Ensimmäisen elokuvan yllätyksellisen menestyksen johdosta se sai vielä viisi jatko-osaa vuosina 1936, 1939, 1941, 1945 ja 1947. ==Elokuvat== Elokuva Pääosat Sivuosat Julkaisupäivä 1\. Pettävä varjo William Powell Myrna Loy Skippy Maureen O'Sullivan Edward Ellis 23. toukokuuta 1934 2\. Pettävän varjon seuraaja Skippy James Stewart Elissa Landi 25. joulukuuta 1936 3\. Pettävän varjon uudet seikkailut Virginia Grey Otto Kruger C. Aubrey Smith 17. marraskuuta 1939 4\. Pettävä varjo kummittelee Barry Nelson Donna Reed Sam Levene 21. marraskuuta 1941 5\. Pettävä varjo voittaa pelin Lucile Watson Gloria DeHaven Anne Revere 25. tammikuuta 1945 6\. Pettävän varjon laulu Keenan Wynn Dean Stockwell Phillip Reed 28. elokuuta 1947 Luokka:Elokuvasarjat
Leone-luokka

Leone-luokka oli Italian kuninkaallisen laivaston viiden hävittäjän muodostama alusluokka toisessa maailmansodassa. Aluksista kaksi peruutettiin ennen valmistumista. Ne oli alun perin luokiteltu kevyiksi tiedusteluristeilijöiksi ja luokiteltiin hävittäjiksi vasta 5. syyskuuta 1938.Conway's 1906-1921 s. 267 == Alukset == Luokan alukset suunnitteli genovalainen Society Gio Ansaldo et Company Mirabello-luokan paranneltuna versiona. Suunnitelmien pohjalta tilattiin Ansaldon telakalta viisi alusta 18. tammikuuta 1917, mutta teräksen puute esti valmistuksen. Luokan kolmesta aluksesta tehtiin uusi tilaus 30. lokakuuta 1920, jolloin kaksi peruutettiin. Leone-luokan hävittäjätWhitley, M. J. s. 158 Nimi Telakka Kölinlasku Vesille Valmis Kohtalo Leone Ansaldo, Genova 23. marraskuuta 1921 1. lokakuuta 1923 1. heinäkuuta 1924 uponnut törmättyään kartoittamattomaan kariin 1. huhtikuuta 1941 Pantera Ansaldo 19. joulukuuta 1921 18. lokakuuta 1923 28. lokakuuta 1924 miehistönsä upottama 3.-4. huhtikuuta 1941 Tigre Ansaldo 23. tammikuuta 1922 7. tammikuuta 1924 10. lokakuuta 1924 miehistönsä upottama 3.-4. huhtikuuta 1941 Lince Ansaldo - - - tilaus peruutettu Leopardo Ansaldo - - - tilaus peruutettu ==Lähteet== * * * === Viitteet === * *
Venetsian kauppias (vuoden 2004 elokuva)

Venetsian kauppias () on Michael Radfordin ohjaama ja käsikirjoittama elokuva, joka perustuu William Shakespearen samannimiseen näytelmään. Elokuvan pääosissa esiintyvät Al Pacino, Jeremy Irons, Joseph Fiennes ja Lynn Collins. Elokuva seuraa alkuperäistä näytelmää hyvin tarkasti, ja ottaa vain vähän omia vapauksia. Ohjaaja Michael Radford uskoi Shylockin olleen Shakespearen ensimmäinen traaginen sankari, joka kohtaa oman tuhonsa omien vikojensa takia, eikä esitä tätä pelkästään elokuvan roistona vaan myös uhrina. == Näyttelijät == == Aiheesta muualla == * * * Pertti Avola: Venetsian kelluvat korot. Helsingin Sanomat 24.3.2005. * Tuuve Aro: Venetsian kauppias. MTVuutiset.fi 24.3.2005. Luokka:Yhdysvaltalaiset draamaelokuvat Luokka:Vuoden 2004 yhdysvaltalaiset elokuvat Luokka:Näytelmiin perustuvat elokuvat
Pettävän varjon seuraaja

Pettävän varjon seuraaja () on toinen Pettävä varjo-elokuva ja W. S. Van Dyken ohjaama yhdysvaltalainen rikos-/komediaelokuva vuodelta 1936. Pääosissa ovat William Powell ja Myrna Loy heidän kuudennessa yhteisessä elokuvassaan. Sivuosissa ovat muun muassa Skippy-koira ja James Stewart. Pettävän varjon seuraaja perustuu Dashiell Hammettin tarinaan, josta käsikirjoituksen laativat Albert Hackett ja Frances Goodrich. Pettävän varjon seuraaja ilmestyi teattereihin Yhdysvalloissa joulupäivänä vuonna 1936 ja Suomessa Pettävän varjon seuraaja sai ensi-iltansa vuotta myöhemmin 26. syyskuuta. Metro- Goldwyn-Mayer tuotti elokuvan kuten edellisen osansakin. Elokuva sai vuonna 1937 yhden Oscar-ehdokkuuden parhaasta sovitetusta käsikirjoituksesta. Pettävän varjon seuraajaa pidetään sarjan parhaimpana elokuvana. == Rooleissa == == Muuta == Pettävän varjon seuraaja on kuvattu mustavalkoisena. Elokuvan pituus on 113 minuuttia ja kuvauspaikkoina oli San Francisco, Kalifornia. George Zucco teki elokuvassa Hollywood-debyyttinsä. Hän oli näytellyt ennestään kuusi vuotta brittiläisissä elokuvissa. Elokuvasta sovitettiin 60 minuuttia kestävä radiokuunnelma Lux Radio Theaterille, joka esitettiin 17. kesäkuuta 1940, jossa Powell uusi roolinsa. == Aiheesta muualla == * * * Luokka:Yhdysvaltalaiset komediaelokuvat Luokka:Yhdysvaltalaiset rikoselokuvat Luokka:Vuoden 1936 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:W. S. Van Dyken ohjaamat elokuvat Luokka:Metro- Goldwyn-Mayerin elokuvat
Pettävän varjon uudet seikkailut

Pettävän varjon uudet seikkailut () on vuonna 1939 julkaistu yhdysvaltalainen MGM:n rikos-/komediaelokuva ja kolmas Pettävä varjo-elokuva, jonka on ohjannut W. S. Van Dyke. Päärooleja esittävät William Powell ja Myrna Loy Nick ja Nora Charlesina. Heidän poikansa Nick Junior tuli tarinaan mukaan tässä elokuvassa. Tämä oli heidän kahdeksas yhteinen elokuvansa. Sivuosissa ovat muun muassa Virginia Grey, Otto Kruger ja C. Aubrey Smith. Käsikirjoituksen laativat aiempien osien tavoin Albert Hackett ja Frances Goodrich. Pettävän varjon uudet seikkailut sai ensi-illan Yhdysvalloissa 17. marraskuuta vuonna 1939 ja Suomessa Pettävän varjon uudet seikkailut ilmestyi yhdeksän vuotta myöhemmin 23. heinäkuuta 1948. Ilmestymisaikaansa elokuvaa mainostettiin nimellä Return of the Thin Man ennen kuin se vaihdettiin Another Thin Maniksi. == Juoni == Nick ja Nora Charles (Powell ja Loy) palaavat New Yorkiin koiransa ja poikansa kanssa. Heidät kutsutaan viettämään viikonloppua eversti Burr MacFay’n (Smith) taloon Long Islandille. MacFay haluaa hyvin tuntemansa etsivän tutkimaan uhkauksia, joita hän on saanut Phil Churchilta (Leonard). Kun MacFay kuolee, Churchista tulee pääepäilty. Nick on kuitenkin skeptinen; hänen mielestään jotain paljon monimutkaisempaa on tekeillä. MacFay’n tyttärellä (Grey), taloudenhoitajalla (Gordon) tai monilla muilla taitaa olla näppinsä pelissä vanhan everstin kuolemassa. == Näyttelijät == == Aiheesta muualla == * * * * Pettävän varjon uudet seikkailut TCM Movie Databasessa Luokka:Yhdysvaltalaiset komediaelokuvat Luokka:Yhdysvaltalaiset rikoselokuvat Luokka:Vuoden 1939 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:W. S. Van Dyken ohjaamat elokuvat Luokka:Metro-Goldwyn-Mayerin elokuvat
Pettävä varjo kummittelee

Pettävä varjo kummittelee () on W. S. Van Dyken ohjaama yhdysvaltalainen rikoskomedia vuodelta 1941, ja se on neljäs Pettävä varjo -elokuva. Pääosia Charlesin pariskuntana näyttelevät William Powell ja Myrna Loy. Nick tutkii elokuvassa raviradalla ammutun kilparatsastajan kuolemaa. Sivuosissa ovat muun muassa Barry Nelson, Donna Reed ja Sam Levene. Edellisten elokuvien käsikirjoittajien Albert Hackett ja Frances Goodrich tilalle tulivat Irving Brecher ja Harry Kurnitz. Pettävä varjo kummittelee kuvattiin elokuussa 1941, ja se tuli elokuvateattereihin kotimaassaan 21. marraskuuta 1941. Suomessa Pettävä varjo kummittelee sai ensi-illan 2. tammikuuta 1944. == Näyttelijät == Tämän elokuvan jälkeen Loy ei neljään vuoteen tehnyt elokuvia. Hän meni Punaisen Ristin palvelukseen New Yorkiin ja palasi vasta vuonna 1945 Hollywoodiin tekemään Powellin kanssa viidettä Pettävä varjo -elokuvaa, Pettävä varjo voittaa pelin. Pettävä varjo kummittelee oli sekä Sid Meltonin, Barry Nelsonin että Ava Gardnerin elokuvadebyytti. Elokuva jäi ohjaaja Van Dyken viimeiseksi Pettävä varjo -ohjaukseksi. Hän oli ohjannut kaikki tähänastiset. Samoin elokuva jäi tuottaja Hunt Strombergin viimeiseksi Pettävä varjo -tuotokseksi. == Aiheesta muualla == * * * * Luokka:Yhdysvaltalaiset komediaelokuvat Luokka:Yhdysvaltalaiset rikoselokuvat Luokka:Vuoden 1941 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:W. S. Van Dyken ohjaamat elokuvat Luokka:Metro-Goldwyn-Mayerin elokuvat
Kirsi Westerlund

Kirsi Westerlund (o.s. Syrjänen, 20. syyskuuta 1969 – 26. toukokuuta 2020) oli vuoden 1992 Miss Suomi. Hän osallistui Miss Universum -kilpailuun samana vuonna, muttei yltänyt kymmenen parhaan joukkoon. Ennen Miss Suomeksi valintaa Westerlund valittiin Rauman pitsimissiksi ja hän osallistui myös Aurinkotyttö- kilpailuun. Kirsi Syrjänen ja muusikko Kurre Westerlund kihlautuivat, kun Kurre kosi Kirsiä televisiossa vuoden 1993 Miss Suomi -kisan suorassa lähetyksessä, ja he avioituivat vuonna 2004. Heidän esikoispoikansa syntyi vuonna 1998 mutta eli vain viisi vuorokautta. Vuonna 2000 heille syntyi tytär ja vuonna 2003 poika. Vuonna 2018 Kirsi Westerlund sairastui sarkoomasyöpään, ja hän kuoli sairauteen kaksi vuotta myöhemmin toukokuussa 2020. == Lähteet == Luokka:Miss Suomi -kilpailun voittajat Luokka:Vuonna 1969 syntyneet Luokka:Vuonna 2020 kuolleet
Shabana Azmi

Shabana Azmi (s. 18. syyskuuta 1950 Hyderabad) on intialainen näyttelijä. Hän on näytellyt elokuvissa, televisiossa ja teatterissa. Hän on voittanut monia palkintoja, kuten ennätykselliset viisi National Film Awards -palkintoa parhaasta naispääosasta. Näyttelemisen lisäksi Azmi toimii aktivistina ja UNFPA:n hyvän tahdon lähettiläänä. Intian valtio myönsi hänelle Padma Shri -palkinnon vuonna 1988 ja Padma Bhushan -palkinnon vuonna 2012. == Yksityiselämä == Shabana Azmi on ollut naimisissa runoilija ja käsikirjoittaja Javed Akhtarin kanssa vuodesta 1984. Hän on Akhtarin toinen vaimo ja äitipuoli tämän kahdelle lapselle, Zoya Akhtarille ja Farhan Akhtarille. Azmi on muslimi. == Valikoitu filmografia == * Ankur (1974) * Nishant (1976) * Fakira (1976) * Shakinpelaajat (Shatranj Ke Khilari, 1977) * Amar Akbar Anthony (1977) * Swami (1977) * Junoon (1978) * Sparsh (1980) * Arth (1982) * Masoom (1983) * Mandi (1983) * Shart (1986) * Näkymätön muuri (La Nuit Bengali, 1988) * Madame Sousatzka (1988) * Ilon kaupunki (City of Joy, 1992) * In Custody (1993) * Vaaleanpunaisen pantterin poika (Son of the Pink Panther, 1993) * Fire (1996) * Bilaspurin naiset (Mrityudand, 1997) * Saaz (1997) * Side Streets (1998) * Earth (1998) * Godmother (1999) * Makdee (2002) * Tehzeeb (2003) * Morning Raga (2004) * 15 Park Avenue (2005) * Waterborne (2005) * Umrao Jaan (2006) * Honeymoon Travels Pvt. Ltd. (2007) * Loins of Punjab Presents (2007) * Sorry Bhai! (2008) * Taivaallinen tuonpuoleinen (It’s a Wonderful Afterlife, 2010) * Keskiyön lapset (Midnight’s Children, 2012) * The Reluctant Fundamentalist (2013) * Neerja (2016) * Rocky Aur Rani Kii Prem Kahaani (2023) == Palkintoja == * National Film Awards ** 1975: Paras naispääosa – Ankur ** 1983: Paras naispääosa – Arth ** 1984: Paras naispääosa – Khandhar ** 1985: Paras naispääosa – Paar ** 1999: Paras naispääosa – Godmother * Filmfare Awards ** 1978: Paras naispääosa – Swami ** 1984: Paras naispääosa – Arth ** 1985: Paras naispääosa – Bhavna ** 2006: Elämäntyöpalkinto ** 2017: Paras naissivuosa – Neerja * Bengal Film Journalists’ Association Awards ** 1975: Paras naispääosa (hindi) – Ankur ** 1984: Paras naispääosa (hindi) – Paar ** 1987: Paras naispääosa (hindi) – Ek Pal ** 1999: Paras naispääosa (hindi) – Godmother ** 2003: Paras naissivuosa (hindi) – Tehzeeb * Muita palkintoja ja kunnianosoituksia ** 1988: Padma Shri ** 2006: Gandhi International Peace Award ** 2012: Padma Bhushan == Lähteet == == Aiheesta muualla == * * Luokka:Intialaiset näyttelijät Luokka:Intialaiset kansalaisaktivistit Luokka:Vuonna 1950 syntyneet Luokka:Elävät henkilöt
Volgansuomalaiset kansat

Volgansuomalaiset ovat Venäjän vähemmistöihin kuuluvia Volga-joen alueella eläviä kansoja. Nykyisistä kansoista volgansuomalaisiin lasketaan marilaiset ja mordvalaiset. Volgansuomalaisia olivat myös kansat jotka sulautuivat venäläisiin, merjalaiset, muromalaiset ja meštšeralaiset. ==Katso myös== *Volgalaiset kielet *Itämerensuomalaiset *Volgansaksalaiset *
Framed

Framed on Skotlannin Glasgowsta lähtöisin olevan ja Suomessakin vierailleen The Sensational Alex Harvey Bandin vuonna 1972 ilmestynyt esikoisalbumi. Tuottaja on levyetiketin mukaan Alex Harvey ja levykannen tekstin mukaan The Alex Harvey Band. Levy-yhtiö on Vertigo Records. Kahta lainakappaletta lukuun ottamatta kappaleet on tehnyt Alex Harvey. Nimikappale "Framed" on levytetty jo Alex Harvey & His Soul Bandin albumille Live (Brunswick 2911 510), joka on 1960-luvun alkuvuosilta. Se oli Sensational Alex Harvey Bandin konsertin päätöskappale vielä muun muassa Knebworthin festivaaleilla vuonna 1974, ja sen aikana teatraaliseen esiintymiseen pyrkinyt Harvey pukeutui "Framed"-pummiksi ja "veti nahkatakin yllensä ja iski kaljaa tukkaan." Toinen lainakappale on Willie Dixonin "I Just Want to Make Love to You", jonka on sittemmin levyttänyt muun muassa Foghat vuoden 2000 albumilleen Return of the Boogie Men. Framed-albumi on äänitetty Morgan-studioilla ja äänittäjänä on toiminut Mike Bobak. Levykannen valokuvat on ottanut Jim Wilson ja kannen on suunnitellut Bloomsbury Group. LP-levyssä on avautuvat kannet ja sisäkannessa on suurempi kuva vankilasta, jonka ikkunassa Alex Harvey näkyy. Yleistuotannosta on vastannut Mountain Records. Levykannen on tehnyt Saksassa Druckhaus Maack KG, 5880 Lüdenscheid. Kiitoksissa on mainittu Dave Batchelor ja roudarit Rab ja John. == Kappaleet == A-puoli # # # # ## Part 1. My Lady of the Night ## Part 2. Coitus Interruptus ## Part 3. Virgin and the Hunter B-puoli # * # # # # Kappaleet "Hammer Song" ja "Midnight Moses" ovat vuodelta 1969. Julkaisijoista on mainittu 1.2: Chrysalis Music Ltd., 1.3: Loner Music Ltd. 2.2: Jewel Music Pub. Co. Ltd., 2.3: April Music Ltd. == Kokoonpano == * Alex Harvey – laulu * Zal Cleminson – soolokitara * Hugh McKenna – sähköpiano * Chris Glen – bassokitara * Eddie McKenna – rummut * Phil Kenzie – tenorisaksofoni * Big Bud's Brass – puhallinsektio == Lähteet == * The Sensational Alex Harvey Band LP Framed (Vertigo 6360 081, 1972) === Viitteet === Luokka:Vuoden 1972 esikoisalbumit Luokka:Brittiläiset rockalbumit Luokka:Glam rock -albumit
Ras Muhammadin kansallispuisto

thumb|Punaisenmeren rantaa Ras Muhammadin kansallispuistossa. Ras Muhammadin kansallispuisto on kansallispuisto Siinain niemimaan eteläkärjessä Egyptissä. Siihen kuuluu rannikkoa ja merta sekä Suezinlahden että Akabanlahden puolelta. Maa-alueilla on vuoria, vadeja, hiekkadyynejä ja rantaliejukkoja. Parhaiten puisto kuitenkin tunnetaan merenalaisista nähtävyyksistään. Näihin kuuluu erityinen haidenkatsomispaikka sekä Ankeriaspuutarhaksi kutsuttu alue, jossa on paljon Heteroconger-suvun kaloja. Mangroven joukossa voi nähdä sekä pesiviä että muuttolintuja.Egypt's Ras Mohammed Explore Egypt Puisto on yksi Egyptin vanhimmista luonnonsuojelualueista. Se on perustettu vuonna 1983. Siellä on tavattu yli tuhat kalalajia ja kaksisataa korallilajia. Siellä elää myös uhanalaisia kilpikonnia ja jopa harvinaisia nisäkkäitä, kuten dorkasgaselli.Protected areas of Egypt Tour egypt == Lähteet == == Aiheesta muualla == Luokka:Egyptin luonnonsuojelualueet Luokka:Kansallispuistot
Pyhän Katariinan luonnonsuojelualue

Pyhän Katariinan luonnonsuojelualue eli St. Katherinen luonnonsuojelualue on suojeltu alue Egyptissä, Etelä-Siinain keskiosassa. Se on perustettu 1996 ja sen pinta-ala on 5 750 neliökilometriä. Puiston alueella on monia Egyptin korkeimmista vuorista, myös kaikkein korkein eli St. Katherine, jonka huippu kohoaa 2 624 metriin.St. Katherine Protected Area Tour Egypt Alueella sijaitsee Pyhän Katariinan luostari, ja sen ydinalue on Unescon maailmanperintökohde.Saint Catherine Area Unesco Puistossa kasvaa yli tuhat kasvilajia. Niiden joukossa luikkii 46 matelijalajia, joista viittätoista ei tavata muualla Egyptissä. Kalottitasku on puistolle tyypillinen lintulaji. Luonnon monimuotoisuuteen vaikuttaa se, että alue on kolmen maanosan kohtaamispaikka: Punertavan peippolajin Carpodacus synoicus levinneisyysalue ulottuu tänne Aasiasta, kun taas juovahyeena on afrikkalainen ja ilves ja susi eurooppalaisia lajeja. == Lähteet == == Aiheesta muualla == Luokka:Egyptin luonnonsuojelualueet
Vain sinulle

Vain sinulle on Hannu Lemisen ohjaama mustavalkoinen elokuva vuodelta 1945. Romanttisessa melodraamassa nuori maalaistyttö Elina Takala (Helena Kara) joutuu kierojen juonittelevien kaupunkilaisherrojen pauloihin.Pajukallio, Arto: Elokuvat. Helsingin Sanomat 21.6.2011, s. D 5. Metsänhoitaja Lauri Kulovaara on Tapio Rautavaaran esikoisrooli.Päivän elokuvia. Tv-maailma 21/2011, s. 17. ==Näyttelijät== == Vastaanotto == Tarina on versio Juurakon Huldasta, kaupunkiin saapuvasta eteenpäinpyrkivästä maalaistytöstä.Helena Kara. Kava. Viitattu 18.6.2011. Sen voi nähdä myös uudelleentulkintana Lemisen ohjauksesta Valkoiset ruusut (1943).Muut tiedot. Elonet.fi. Viitattu 29.1.2013. Kriitikot huomasivat elokuvan yhteydet Juurakon Huldaan, mutta totesivat sen jäävän kuitenkin toiseksi sen rinnalla. Näyttelijöistä Helena Kara ja Tapio Rautavaara huomattiin kiittäen. Lemisen olisi suotu jättävän käsikirjoituksen teon jollekulle toiselle, mutta hän ”on hyvä ohjaaja”, kuten Raoul af Hällström huomauttiu.Aikalaisarvioita Elonet.fi. Viitattu 29.1.2013. Elokuvaa onkin luonnehdittu yhdeksi Lemisen hienoista taidonnäytteistä.Elokuvauutiset.fi . Viitattu 18.6.2011. == Lähteet == Luokka:Hannu Lemisen ohjaamat elokuvat Luokka:Suomalaiset mustavalkoelokuvat Luokka:Vuoden 1945 suomalaiset elokuvat Luokka:Suomalaiset romanttiset elokuvat
Kardinaali (täsmennyssivu)

Kardinaali voi tarkoittaa muun muassa seuraavia: * kardinaali, paavin myöntämä arvonimi * kardinaali, matematiikassa joukon mahtavuutta ilmaiseva luku * kardinaalit, varpuslintuheimo * kardinaali, punakardinaalin aikaisempi nimi * kardinaali-, yhdyssanojen alkuosana: pää-, perus-, keskeinen, tärkeä, merkityksellinen; esimerkiksi kardinaalivirhe * Kardinaali, (The Cardinal), Otto Premingerin ohjaama elokuva vuodelta 1963 * Kardinaali, (Der Kardinal - Der Preis der Liebe), Albert Schmiedhuberin ohjaama elokuva vuodelta 1999.
The Best (Santana)

The Best on Santanan vuonna 1991 ilmestynyt tuplakokoelma-albumi. Äänitteet ovat vuosilta 1969-1981 eli albumeilta Santana (1969), Abraxas (1970), Santana 3 (1971), Amigos (1976), Moonflower (1977), Inner Secrets (1978), Marathon (1979) ja Zebop! (1981). Levy-yhtiö on K-tel. LP-levyn luettelotunnus on SA-7172, kasetin SA-9172 ja CD-levyn SA-8172. Albumi on koottu yhteistyössä yhtiön Sony Music Entertainment (Finland) Oy kanssa. LP-levyjä on tehty Suomessa. == Kappaleet == ;A-puoli 1\. "Samba Pa Ti" (C. Santana) – 4:46 : Petra Music : Albumilta Abraxas (1970) 2\. "Black Magic Woman" (P. Green – G. Szabo) – 3:17 : Murbo Music Publ. Inc / Pab Music Corp. : Albumilta Abraxas (1970) 3\. "Evil Ways" (S. Henry) – 3:56 : Gibson Music & Sah Music : Albumilta Santana (1969) 4\. "Soul Sacrifice" (Santana Band) – 6:38 : Petra Music : Albumilta Santana (1969) ;B-puoli 1\. "Oye Como Va" (T. Puente) – 4:17 : Planetary Music Pub Corp. : Albumilta Abraxas (1970) 2\. "Waiting" (Santana Band) – 4:04 : Petra Music : Albumilta Santana (1969) 3\. "Guajira" (D. Brown – R. Reyes – C. Reyes) – 3:00 : Petra Music : Albumilta Santana 3 (1971) 4\. "Jin-Go-Lo-Ba" (M. Olatunji) – 4:21 : Blackwood Music Inc : Albumilta Santana (1969) 5\. "Let the Children Play" (D.C. Santana – L. Patillo) – 2:38 : Light Music : Albumilta Moonflower (1977) ;C-puoli 1\. "The Sensitive Kind" (J.J. Cale) – 3:32 : Audigram Music : Albumilta Zebop! (1981) 2\. "Europa (Earth's Cry Heaven's Smile)" (Devadip Carlos Santana – Tom Coster) – 5:04 : Light Music : Albumilta Amigos (1977) 3\. "Gitano" (Armando Preaza) – 6:12 : Light Music : Albumilta Amigos (1976) 4\. "You Know That I Love You" (C. Solberg – D.C. Santana – A. Ligertwood – A. Pasqua) – 4:26 : Light Music / Urmilla Music : Albumilta Marathon (1979) ;D-puoli 1\. "I Love You Much Too Much" (C. Towber – D. Raye – A. Olshanetsky) – 4:42 : MCA Music : Albumilta Zebop! (1981) 2\. "She's Not There" (R. Argent) – 4:08 : Al Gallico Music Corp. : Albumilta Moonflower (1977) 3\. "Flor D'Luna (Moonflower)" (T. Coster) – 4:59 : Light Music : Albumilta Moonflower (1977) 4\. "Well All Right" ( N. Petty – B. Holly – J. Allison – J. Mauldin) – 4:11 : MPL Communications, Inc : Albumilta Inner Secrets (1978) == Lähteet == * Santana 2LP The Best (K-tel SA-7172, 1991) Luokka:Vuoden 1991 kokoelma-albumit Luokka:Santanan albumit
Kardinaali (vuoden 1963 elokuva)

Kardinaali (The Cardinal) on Otto Premingerin ohjaama yhdysvaltalainen elokuva vuodelta 1963. Elokuva sai kuusi Oscar-ehdokkuutta, mutta jäi ilman palkintoja. Elokuva kertoo Tom Tryonin näyttelemän Stephen Fermoylen tiestä vastavalmistuneesta papista kardinaaliksi. ==Roolit== == Lähteet == == Aiheesta muualla == * Luokka:Vuoden 1963 yhdysvaltalaiset elokuvat Luokka:Elokuvat uskonnoista Luokka:Otto Premingerin ohjaamat elokuvat Luokka:Yhdysvaltalaiset draamaelokuvat Luokka:Golden Globe -palkitut elokuvat Luokka:Yhdysvaltalaiset romaaneihin perustuvat elokuvat
Kapseli

thumb|Erilaisia lääkekapseleita Kapseli on tabletin tavoin kokonaisena nieltävä lääkevalmiste, jossa lääkeannos on suojakuoren sisällä. Suojakuori liukenee ruoansulatuskanavassa. Kapseleita on pehmeitä ja kovia. Depotkapselissa on vedenkestävä pinta, sen aineet vapautuvat mahassa ja suolessa hitaasti. Enterokapseli imeytyy vasta suolessa, koska sen pinnassa on ainetta, joka estää sen hajoamisen mahassa. ==Lähteet== == Aiheesta muualla == Luokka:Lääkkeet
20 Greatest Hits (Ricky Nelson)

20 Greatest Hits on kokoelma-albumi yhdysvaltalaisen, 1950-luvulla levytysuransa aloittaneen laulaja Ricky Nelsonin tuotannosta. Levy on ilmestynyt Yesterdays Gold -levymerkillä vuonna 1987. LP-levyn luettelotunnus on YDG 15710 ja kasetin YDG 45710. Valmistusmaa on Portugali. Jakelusta on vastannut Movieplay Portuguesa. Levykannen on suunnitellut Hollannin Baarnissa toiminut Studio Wondergem GVN. == Kappaleet == Kappaleiden yhteydessä on 1950-luvun osalta niiden listasijoitus sekä kuukausi ja vuosi, jolloin kappale on noussut Top 10 -listalle. Näistä samalla singlellä ovat ilmestyneet kappaleparit "Stood Up" / "Waitin' in School" sekä "Believe What You Say" / "My Bucket's Got a Hole in It". ; Sivu 1 # "Travelin' Man" (Fuller) – 2:21 # "Hello Mary Lou" (Pitney – Mangiaracina) – 2:17 # "Never Be Anyone Else But You" (Knight) – 2:12 (#6 3/1959) # "It's Late" (Burnette) – 1:57 (#9 3/1959) # "Be Bop Baby" (Lendhurst) – 1:59 (#3 10/1957) # "My Bucket's Got a Hole in It" (Williams) – 2:01 (#4 4/1958) # "Everlovin'" (Burgess) – 2:04 # "Someday (You'll Want Me to Want You)" (Hodges) – 2:50 (#9 12/1958 UK) # "A Wonder Like You" (Fuller) – 2:34 # "If You Can't Rock Me" (Scott) – 1:52 ; Sivu 2 # "Poor Little Fool" (Sheeley) – 2:33 (#1 7/1958) # "Stood Up" (Dickerson – Herrold) – 1:51 (#2 1/1958) # "Believe What You Say" (J & D Burnette) – 2:03 (#4 4/1958) # "Lonesome Town" (Knight) – 2:14 (#7 11/1958) # "Just a Little Too Much" (Burnette) – 2:10 (#9 8/1959) # "Sweeter Than You" (Knight) – 2:17 (#9 8/1959) # "Milkcow Blues" (Arnold) – 2:13 # "Young Emotions" (David – Livingston) – 2:33 # "Yes Sir That's My Baby" (Donaldson – Kahn) – 1:55 # "Waitin' in School" (J & D Burnette) – 2:02 (#2 1/1958) == Lähteet ja viitteet== * Ricky Nelson LP 20 Greatest Hits (Yesterdays Gold YDG 15710, 1987) Luokka:Vuoden 1987 kokoelma-albumit Luokka:Yhdysvaltalaiset albumit
Jääpallon SM-kilpailu 1927

Jääpallon SM-kilpailuun vuonna 1927 lähti suurimpana ennakkosuosikkina Viipurin Sudet. Haastajina sille olivat lähinnä helsinkiläiset HJK, HIFK ja Kiffen. Kilpailu pelattiin cup-muotoisena ja ottelukaavion mukaan ei kaksi saman kaupungin seuraa voinut kohdata loppuottelussa. Loppuotteluun tiensä onnistui tasaisten otteluiden jälkeen tiensä selvittämään HJK, kun taas Sudet selvisi finaalin pelattuaan huomattavasti itseään heikompia joukkueita vastaan. Myös loppuottelussa Viipurin Salakkalahdella Sudet oli selvästi parempi ja joukkue voitti kaikkiaan kymmenennen Suomen jääpallomestaruutensa. ==Ottelut== === Alkuottelut === Joukkue #1 Tulos Joukkue #2 Viipurin Sudet 14–2 Viipurin IFK Åbo IFK 9–5 Turun Palloseura Vaasan Palloseura 6–3 Vasa IFK Åbo IFK 1-6 Kronohagens IF Tampereen Palloilijat 2-7 Helsingin Jalkapalloklubi Varkauden Sk:n Palloilijat 4–2 Savonlinnan Riento Oulun Palloseura 3-6 Vasa IS Lappeenrannan Luistinseura 3-6 Viipurin Reipas Helsingin IFK 5–1 Helsingin Palloseura Vaasan Palloseura 1–1 Vasa IS Vaasan Palloseura 2–1 Vasa IS Vaasan Palloseura 4-9 Helsingin IFK Viipurin Sudet 11–0 Viipurin Reipas Helsingin Jalkapalloklubi 7–2 Kronohagens IF === Välierät === Joukkue #1 Tulos Joukkue #2 Viipurin Sudet 14–0 Varkauden Sk:n Palloilijat Helsingin Jalkapalloklubi 1–1 Helsingin IFK Helsingin Jalkapalloklubi 3–2 Helsingin IFK === Loppuottelu === ==Lopulliset sijoitukset== Sija Joukkue 1\. Viipurin Sudet 2\. Helsingin Jalkapalloklubi 3.-4. Helsingin IFK 3.-4. Varkauden Suojeluskunnan Palloilijat 5.-17. Kronohagens IF 5.-17. Vaasan Palloseura 5.-17. Viipurin Reipas 5.-17. Vasa IS 5.-17. Helsingin Palloseura 5.-17. Viipurin IFK 5.-17. Savonlinnan Riento 5.-17. Lappeenrannan Luistinseura 5.-17. Vasa IFK 5.-17. Turun Palloseura 5.-17. Åbo IFK 5.-17. Tampereen Palloilijat 5.-17. Oulun Palloseura == Mestarijoukkue == Susien mestarijoukkue: Heikki Anttonen, Yrjö Leppänen, Heikki Lund, Tuovi Koskinen, Mauno Sirén, Armas Ahnger, Arvo Närvänen, Lauri Mäkinen, Jussi Pelli, Eero Sorvali, Niilo Jantunen, Kaarlo Ahlgren. == TUL:n mestaruus == === Alkuerät === Joukkue #1 Tulos Joukkue #2 Töölön Vesa 14-0 Helsingin Kalervo Helsingin Kullervo 5-4 ja.(4-4) Helsingin Jyry === Välierät === Joukkue #1 Tulos Joukkue #2 Töölön Vesa 5-1 Tampereen Kisa-Toverit Helsingin Kullervo 15-0 Helsingin Visa === Loppuottelu === Joukkue #1 Tulos Joukkue #2 Töölön Vesa 7–4 ja.(4-4) Helsingin Kullervo == Lähteet == == Aiheesta muualla == * Yrjö Halme: Urheilukalenteri 1928 * Martti Jukola: Urheilun Pikkujättiläinen, 1958. * Laherma, Koivula, Lähteinen, TUL vuosikirja I, Työväen kirjapaino Helsinki 1928 Luokka:Jääpallon Suomen-mestaruuskilpailut Luokka:Vuoden 1927 jääpallo
Hugh McElroy

Hugh Walter McElroy (28. lokakuuta 1874 – 15. huhtikuuta 1912) oli RMS Titanicin johtava pursimies. Hän oli työskennellyt White Star Linen palveluksessa 13 vuoden ajan mm. RMS Britannicin ja RMS Olympicin pursimiehenä ennen kuin hänet palkattiin Titanicille. McElroylla oli tapana illastaa ja keskustella matkustajien kanssa ruokasalissa. Onnettumuuspäivänä McElroy oli ruokaillut 1. luokan ravintolassa matkustajien kanssa ja vetäytynyt töiden jälkeen hyttiinsä ennen törmäystä. Laivan törmättyä jäävuoreen McElroy avusti matkustajien lastaamisessa veneisiin ja ampui ilmaan varoituslaukauksia estääkseen miehiä hyppäämästä veneisiin. McElroylla oli mahdollisuus nousta pelastusveneeseen 9, mutta hän kieltäytyi. Hänet nähtiin viimeisen kerran venekannella kuntosalin liepeillä juttelemassa postimies William Logan Gwinnin kanssa ennen kuin vesi alkoi tulvia venekannelle. McElroy ei selviytynyt ja hän hukkui laivan mukana tai paleltui kuoliaaksi. Myöhemmin CS Mackay-Bennett löysi hänen ruumiinsa merestä ja tunnisti hänet. Hänen ruumiinsa haudattiin mereen. == Lähteet == Luokka:Titanicin matkustajat ja miehistö Luokka:Brittiläiset merimiehet Luokka:Vuonna 1874 syntyneet Luokka:Vuonna 1912 kuolleet
Noengrothai Chaipetch

Noengrothai Chaipetch (s. 1. joulukuuta 1982) on thaimaalainen yleisurheilija, joka kilpailee korkeushypyssä. Noengrothai voitti vuonna 2001 pronssimitalin alle 20-vuotiaiden Aasian-mestaruuskilpailuista ja voitti kahta vuotta myöhemmin saman mitalin aikuisten Aasian-mestaruuskisoista. Hän osallistui olympialaisiin ensimmäistä kertaa Ateenassa 2004, jolloin hän oli karsinnan 21. tuloksellaan 189 senttimetriä. Noengrothai sijoittui kahdeksanneksi Aasian kisoissa 2006, muttei päässyt finaaliin saakka Pekingin olympialaisissa 2008. Noengrothai hyppäsi ennätyksensä 194 Vientianessa 2009 Kaakkois-Aasian kisojen yhteydessä. Kyseessä on samalla myös Thaimaan ennätys. == Lähteet == Luokka:Thaimaalaiset korkeushyppääjät Luokka:Vuonna 1982 syntyneet Luokka:Elävät henkilöt
Popocatépetl

Popocatépetl on aktiivinen tulivuori Meksikossa. 5 426-metrinen vuori on Pico de Orizaban (5 636 m) jälkeen Meksikon toiseksi korkein vuori. Popocatépetl sijaitsee maan pääkaupungista Méxicosta 70 kilometriä kaakkoon. Popocatépetl on aktiivinen tulivuori. Se purkautui joulukuussa 2000, jolloin evakuoitiin yli 40 000 ihmistä purkauksen tieltä. Keväällä 2016 vuori on jälleen osoittanut aktivoitumisen merkkejä. Tulivuori purkautui räjähdysmäisesti 9. maaliskuuta 2019 kello 23.16 paikallista aikaa.. Toinen saman kuukauden räjähdysmäinen purkaus tapahtui 18. maaliskuuta 2019 kello 21:38 paikallista aikaa. Popocatépetlin rinteillä sijaitsevat luostarit kuuluvat Unescon maailmanperintöluetteloon. Diego de Ordás valloitti kahden sotilaan kanssa vuoren ensimmäisenä vuonna 1519. == Lähteet == == Aiheesta muualla == Luokka:Kerrostulivuoret Luokka:Meksikon tulivuoret Luokka:Pohjois-Amerikan vuoret
Venäjän tiede- ja kulttuurikeskus

thumb|Venäjän tiede- ja kulttuurikeskus. Venäjän tiede- ja kulttuurikeskus (VTKK) on IVY-maiden ja niiden ulkomailla asuvien kansalaisten asioita sekä kansainvälistä humanitääristä yhteistyötä hoitavan Venäjän valtion Rossotrudnitšestvo-viraston edustusto Suomessa. Tiede- ja kulttuurikeskuksella on muun muassa oma kirjasto ja elokuvasali. Keskus sijaitsee Helsingin Taka- Töölössä osoitteessa Nordenskiöldinkatu 1. Helsingin Sanomien vuonna 2021 julkaiseman artikkelin mukaan keskuksen tehtävä on saada suomalaiset ajattelemaan hyvää Venäjästä. == Historia == Keskus on perustettu silloisen Neuvostoliiton tiede- ja kulttuurikeskuksena vuonna 1977. Talo rakennettiin alkuaan vuonna 1957 Helsingin suomalaisen yksityislyseon koulurakennukseksi. Koulu muutti vuonna 1974 Espoon Kivenlahteen.Helsingin (suomalainen) yksityislyseo 1924-1974 Suomen yksityisten oppikoulujen digitaalinen matrikkeli. Viitattu 24.2.2017. thumb|Talon julkisivussa on myös Neuvostoliiton lippua esittävä reliefi. Keskuksen avajaisiin vuonna 1977 osallistuivat Neuvostoliiton pääministeri Aleksei Kosygin ja Suomen presidentti Urho Kekkonen. Rakennuksen julkisivussa on Ter-Grigorjan-nimisen taiteilijan tekemä 40 neliömetrin laajuinen mosaiikkireliefi, joka esittää Neuvostoliiton lippua sirppi ja vasara -tunnuksineen. Se peitettiin verholla Neuvostoliiton hajoamisen jälkeen, mutta paljastettiin uudelleen näkyville huhtikuussa 2011.Teemu Luukka: Tiedekeskus paljasti punalipun Töölössä (vain tilaajille) Helsingin Sanomat 7.4.2011. Viitattu 14.2.2021. Lokakuussa 2024 Suomen valtio takavarikoi Venäjän valtion omistaman 3 326 neliömetrin tontin Taka-Töölössä. == Keskuksen tiedustelutoiminta == Helsingin tiede- ja kulttuurikeskuksen perusti Neuvostoliiton tiedustelupalvelun KGB:n kulttuurisuhdeyksikkö. Keskuksessa neuvostoaikana työskennelleet eivät olleet KGB:n tiedustelijoiden kärkijoukkoa, joka toimi pikemminkin diplomaattinimikkeillä. Jokainen ulkomailla työskennellyt neuvostoliittolainen oli kuitenkin virallisesti sitoutunut KGB:n tiedonantajaksi. Vuonna 1993 keskuksen johtaja väitti, että KGB:n toiminta talossa olisi loppunut. == Katso myös == * Luettelo eri maiden kulttuurikeskuksista Suomessa ==Lähteet== ==Aiheesta muualla== Luokka:Kulttuuriorganisaatiot Luokka:Helsingin kulttuuri Luokka:Venäläinen kulttuuri Luokka:Venäjän propaganda Luokka:Taka-Töölö
Black Eye

Black Eye voi tarkoittaa: * Black Eye (elokuva), Jack Arnoldin ohjaama elokuva vuodelta 1974 * Black Eye Productions, lakkautettu kanadalainen sarjakuvakustantamo * Black Eyes, yhdysvaltalainen post-hardcore-yhtye * "Blackeye", kappale Toton albumilta Tambu * Black Eye, Fluffyn vuonna 1996 julkaisema albumi == Katso myös == *The Black Eyed Peas, yhdysvaltalainen hip hopia, funkia ja R&B;:ta yhdistävä yhtye
Tambu

Tambu voi tarkoittaa ainakin seuraavia: * tambu, karibialainen musiikin tyylilaji * Tambu, Toto-yhtyeen albumi vuodelta 1995 * Tambu, kuvitteellinen saari australialaisella draamasarjassa The Lost Islands.
Gil da Cruz Trinidade

Gil da Cruz Trinidade (s. 1. maaliskuuta 1982) on itätimorilainen yleisurheilija, joka kilpailee kestävyysjuoksussa. Cruz osallistui Ateenan olympialaisiin 2004 22 vuoden ja 182 päivän ikäisenä ja on maansa historian nuorin olympiaurheilija. Hän kilpaili kisoissa maratonilla, mutta joutui keskeyttämään eikä saanut sijoitusta. Cruzin ennätys maratonilla on 2.49.00. == Lähteet == Luokka:Itätimorilaiset kestävyysjuoksijat Luokka:Vuonna 1982 syntyneet Luokka:Elävät henkilöt
Uruguayjoki

Uruguayjoki (, ) on joki Etelä-Amerikassa. Joki virtaa pohjoisesta etelään alkaen Brasiliasta ja jatkuen sieltä Argentiinan ja Uruguayn rajaa pitkin Río de la Platan estuaariin, missä se yhdistyy Paranájokeen. Joki on 1 593 kilometriä pitkä. == Lähteet == == Aiheesta muualla == Luokka:Argentiinan joet Luokka:Brasilian joet Luokka:Uruguayn joet Luokka:Argentiinan ja Brasilian raja Luokka:Argentiinan ja Uruguayn raja Luokka:Seulonnan keskeiset artikkelit Luokka:Rajajoet
National Invitation Tournament

National Invitation Tournament (NIT) on NCAA:n järjestämä yliopistojen koripallosarja. Sarjaan osallistuvat NCAA koripallon I-divisioonan joukkueet, jotka eivät saa kutsua NCAA:n lopputurnaukseen. NCAA osti sarjan vuonna 2005. NIT:ssä oli suurimmillaan mukana 64 joukkuetta, mutta vuodesta 2006 lähtien sarjassa on ollut 32 joukkuetta. == Mestarit == == Lähteet == == Aiheesta muualla == *NCAA:n kotisivut Luokka:Yhdysvaltain koripallosarjat Luokka:Yhdysvaltain yliopistourheilu
Ars Auttoinen

Ars Auttoinen on 2009 kesällä näyttelytoimintansa aloittanut kuvataidetta ja muotoilua esittävä yksityinen keskus. Ars Auttoinen sijaitsee Päijät-Hämeessä Padasjoella Auttoisten kylässä.Ars Auttoisten kesänäyttely pysäyttää ajattelemaan Ars Auttoisten näyttelyissä on esillä suomalaista kuvataidetta ja muotoilua. Ars Auttoisen perustajat Teemu Salonen ja Kati Joki saivat kesän 2009 näyttelystä vuonna 2010 Etelä-Suomen Sanomien Aukusti- kulttuuripalkinnon.Aukusti-palkinto Padasjoen Ars Auttoiselle ==Lähteet== Luokka:Suomen taidegalleriat Luokka:Padasjoki
Jääpallon SM-sarja 1932

Jääpallon Suomen-mestaruus 1932 ratkaistiin yksinkertaisessa sarjassa. Viipurin Sudet voitti mestaruuden äärimmäisen tasaisessa kamppailussa, sarjan päättyessä kolme joukkuetta oli kärjessä tasapisteissä. Sääntöjen mukaan maalieroltaan kaksi parasta joukkuetta pelasivat uusintaottelun mestaruudesta. Uusintaottelussa Sudet voitti Kiffenin 4-1. ==Mestaruussarja== === Sarjataulukko === Joukkue O V T H Maalit Pts VS KIF VPS IFK HJK TPS Viipurin Sudet 5 3 1 1 26-10 7 2-2 3-4 3-1 10-2 8-1 Kronohagens IF 5 2 3 0 17-8 7 1-1 3-3 5-1 6-1 Viipurin Palloseura 5 3 1 1 18-19 7 5-4 2-9 6-2 Helsingin IFK 5 2 1 2 13-14 5 3-2 2-1 Helsingin Jalkapalloklubi 5 2 0 3 20-22 4 6-2 Turun Palloseura 5 0 0 5 7-28 0 TPS putosi sarjasta. Tilalle nousi Jukolan Pojat. Uusintaottelu mestaruudesta === Mestarijoukkue === Aleksander Wegelius, Arvo Närvänen, Yrjö Leppänen, Toivo Hahl, Tuovi Koskinen, Kalle Hahl, Aarne Hahl, Eero Sorvali, Väinö Nyyssönen, Mauno Sirén, Niilo Jantunen, Heikki Loikkanen, Paavo Rupponen, Tapio Hahl == Parhaat maalintekijät - runkosarja == Sija Pelaaja Joukkue Maalit 1\. Esko Pekonen HJK 8 2\. Väinö Nyyssönen Sudet 7 3\. Mauno Sirén Sudet 6 4\. Olof Strömsten KIF 5 4\. Birger Lesch KIF 5 4\. Odert Forsstedt HIFK 5 4\. Ilmari Hällström HJK 5 4\. Heikki Loikkanen Sudet 5 9\. Sulo Kirsi ViPS 4 ==B-sarja== B-sarjaan osallistui 15 joukkuetta. Sarja pelattiin cup- kilpailuna. Loppuotteluun selvisivät Savonlinnan Pallokerho ja Jukolan Pojat Helsingistä. Savonlinnassa pelatun ottelun voitti Jukolan Pojat, ja joukkue nousi seuraavaksi kaudeksi A-sarjaan josta TPS putosi. Loppuottelu Savonlinnan Pallokerho - Jukolan Pojat 2-3 (jatkoajalla) ==TUL:n loppuottelu== Joukkue #1 Tulos Joukkue #2 Talikkalan Toverit 4-3 (jatkoajalla) Varkauden Tarmo === Mestarijoukkue === Väinö Wuokko mv., Eino Manni, Eino Poutiainen, Väinö Manni, Aarne Valtonen, Veikko Ruuttu, Armas Holopainen, Esko Nykänen, Eino A. Wuokko, Armas Pääkkönen, Einari Puukko. ==Lähteet== * Yrjö Halme: Urheilukalenteri 1933 * Urheilumme kasvot 3 ===Viitteet=== Luokka:Jääpallon SM-sarja Luokka:Vuoden 1932 jääpallo
My Eyes Adored You

My Eyes Adored You on The Four Seasons -yhtyeestä tutun laulaja Frankie Vallin soolosingle vuodelta 1974. Sen on tuottanut Bob Crewe ja levy-yhtiö on Private Stock Records. Crewe on osallistunut myös kappaleiden tekoon. Vinyylilevyjä on tehty Isossa-Britanniassa. New Musical Express -lehdessä olleen KPM Groupin ilmoituksen mukaan single on ollut Britanniassa listasijalla #5. KPM Group on toiminut osoitteessa 21 Denmark St., W.C.2. MUSA-lehden arvostelussa single kuitattiin pelkästään kommentilla: "My ears don't adore you, Frankie Valli!!!". == Kappaleet == # My Eyes Adored You (säv. Bob Crewe & Kenny Nolan) # Watch Where You Walk (säv. Bob Crewe & Bob Gaudio) Julkaisijat ovat Jobete (London) / KPM ja kääntöpuolen osalta Ardmore & Beechwood – KPM / Warner Bros Music. == Lähteet == * Frankie Valli s. My Eyes Adored You (Private Stock PVT.1, 1974) === Viitteet === Luokka:Vuoden 1974 kappaleet Luokka:Yhdysvaltalaiset popkappaleet Luokka:Bob Crewen säveltämät kappaleet
Montes Apenninus

Montes Apenninus on vuorijono Kuun Maahan näkyvän puoliskon pohjoisosissa. Johannes Hevelius nimesi vuoriston Italian Apenniinien mukaan. Vuorijono kohoaa korkeimmillaan yli 5 000 metriin ja siinä on yli 3 000 huippua. Vuoriston keskellä on Belan kraatteri, joka sijaitsee Mons Bradleyn ja Mons Hadleyn välimaastossa. == Lähteet == Luokka:Kuun vuoristot
Get Your Heart On!

Get Your Heart On! on Simple Planin neljäs studioalbumi, joka julkaistiin kesäkuussa 2011. Albumilla esiintyy yhtyeen lisäksi myös monia vierailevia laulajia. Kappaleella "Jet Lag" vierailee Natasha Bedingfield, "Can't Keep My Hands Off You" -kappaleella Rivers Cuomo, "Freaking Me Out" -kappaleella Alex Gaskarth ja "Summer Paradise" -kappaleella K'naan. Ensimmäisenä singlenä albumilta julkaistiin maaliskuussa 2011 "Can't Keep My Hands Off You". Toisena singlenä julkaistiin kappale "Jet Lag" sekä englannin- että ranskankielisenä versiona. Englanninkielisessä versiossa laulaa Natasha Bedingfield ja ranskankielisessä Marie-Mai. == Kappaleet == # # # # # # # # # # # == Arvostelut == * Metacritic: 66/100Metacritic aggregate * Allmusic: Allmusic review * Alternative Press: * Entertainment Weekly: BEntertainment Weekly == Lähteet == Luokka:Vuoden 2011 albumit Luokka:Simple Planin albumit
Oz – ihmeiden maailma

Oz – ihmeiden maailma () on vuonna 1985 ensi-iltansa saanut elokuva, joka on epävirallinen jatko-osa Victor Flemingin vuonna 1939 ohjamaan Ihmemaa Oz -elokuvaan. Elokuvan tuotti Walt Disney Pictures. == Näyttelijät == == Lähteet == == Aiheesta muualla == * * Oz – ihmeiden maailma. Telvis. * Hippo Taatila: Pop-kulttuurin välimuisti osa 1/12: Ihmemaa Ozin pimeä puoli . Dome.fi. Luokka:Disneyn elokuvat Luokka:Yhdysvaltalaiset lastenelokuvat Luokka:Yhdysvaltalaiset fantasiaelokuvat Luokka:Steampunk Luokka:Vuoden 1985 brittiläiset elokuvat Luokka:Vuoden 1985 yhdysvaltalaiset elokuvat Luokka:Lastenkirjoihin perustuvat elokuvat
Kip Kay

Kip Kedersha (s. 12. joulukuuta 1957 Short Hills, New Jersey, Yhdysvallat) on yhdysvaltalainen tee-se-itse-videoiden tekijä. Vuonna 2008 hänestä tuli MetaCafen jäsen ja hän ansaitsi yli 120 000 dollaria opetusvideoillaan. Kip Kay kuvaa tee-se-itse-videoita siitä, miten ihmiset voivat käyttää uudelleen tavallisia joka kodin tavaroita, kuten taskulamppuja tai aurinkolaseja. Tammikuussa 2011 hänen YouTube-videonsa ylittivät kolmen miljoonan katsojan rajan. ==Aiheesta muualla== * KipKayn kotisivut Luokka:Elävät henkilöt Luokka:Yhdysvaltalaiset tubettajat Luokka:Vuonna 1957 syntyneet
Juhani Ruohonen

Juhani Ruohonen (s. 24. lokakuuta 1947 Tampere) on suomalainen jääkiekkoilija. Hän pelasi SM-sarjassa ja SM-liigassa vuosina 1965–1980 ja voitti yhden Suomen-mestaruuden.Jääkiekkokirja 2006–2007, s. 318 Ruohonen edusti koko pääsarjauransa ajan Tampereen Koo-Vee:ta. Hän pelasi SM-sarjassa ja SM-liigan runkosarjassa yhteensä 393 ottelua, joissa hänen tehopisteensä olivat 35 + 35 = 70 ja jäähymääränsä 142 minuuttia. SM-liigan pudotuspeleissä hän pelasi viisi ottelua ja kokosi niissä tehopisteet 1 + 2 = 3 sekä jäähyminuutteja 16. Hän voitti Suomen-mestaruuden vuonna 1968 sekä saavutti lisäksi SM-pronssin vuonna 1977. Toimi myös Ilveksen liigajoukkueen toisena valmentajana 1982-86. Voitti 1983 Ilveksessä pronssia ja 1985 kultaa. Valmensi myös Ilveksen B-junioreita 1989-1992. Vuonna 1990 joukkue voitti kultaa. == Lähteet == * === Viitteet === Luokka:Suomalaiset jääkiekkoilijat Luokka:Vuonna 1947 syntyneet Luokka:Elävät henkilöt
Metafyysisiä esseitä

Metafyysisiä esseitä on S. Albert Kivisen vuonna 1999 ilmestynyt kirjoituskokoelma. Artikkelit käsittelevät metafysiikkaa kuten Kivisen ontologista kantaa, onttista kommunismia. == Lähteet == == Aiheesta muualla == * Sami Pihlström: Aristoteles on yhä ykkönen. Helsingin sanomat 9.2.2000. * Matti Kamppinen: Pysyviä asetelmia. Tieteessä tapahtuu 2/2000. Luokka:Suomalaiset filosofian tietokirjat Luokka:Vuoden 1999 kirjat